An Enemy of the People (film)
An Enemy of the People () je američki igrani film snimljen u režiji Georgea Schaefera) i premijerno prikazan 1978. godine. Predstavlja adaptaciju istoimenog klasičnog teatarskog komada Henrika Ibsena. Radnja je smještena u norveški grad u drugoj polovici 19. vijeka, a  protagonist, koga tumači Steve McQueen je lokalni ljekar koji otkriva da su toplice, o kojima ovisi lokalna ekonomija, zagađene vodom iz lokalne kožare.

Film je snimljen na McQueenov poticaj, koji je njime nastojao prekinuti višegodišnju pauzu u karijeri, ali i uvjeriti javnost i kritičare da može biti "ozbiljan" dramski glumac, a ne tek akcijska zvijezda. U filmu je sudjelovao kao izvršni producent, a njegove detaljne pripreme su uključivale proučavanje fotografija originalne predstave, te je nastojao koristiti tadašnju šminku. Kada je film dovršen, matični studio Warner Bros. je sa užasom shvatio da je McQueen sa naočalama, dugom bradom i kosom neprepoznatljiv publici, te je njegov lik na posteru morao biti okružen likovima koje je glumio u njegovijim ranijim, poznatijim, hit-filmovima. Nedostatak vjere u film se iskazao i kroz odluku da se distribucijom filma, čije je snimanje dovršeno u ljeto 1976. godine, čeka više od godinu dana. Kada je konačno prikazan, imao je ograničenu distribuciju i dobio je uglavnom mlake kritike. Danas se smatra jednim od najopskurnijih hollywoodskih mainstream filmova svog doba.

Cast
Steve McQueen ... Thomas Stockmann
Charles Durning ... Peter Stockmann
Bibi Andersson ... Catherine Stockman
Eric Christmas ... Morten Kiil
Michael Cristofer ... Hovstad
Richard Dysart ... Aslaksen
Michael Higgins ... Billing
Richard Bradford ... Kap. Forster
Ham Larsen ... Morton Stockmann
John Levin ... Ejlif Stockmann
Robin Rose Pearson ... Petra Stockmann

Izvori

Vanjske veze
 
 
 

Američki filmovi
Dramski filmovi